CELEX: 62021TN0629
Language: sl
Date: 2021-09-29 00:00:00
Title: Zadeva T-629/21: Tožba, vložena 29. septembra 2021 – Ereğli Demir ve Çelik Fabrikaları in drugi/Komisija

22.11.2021   
            
            
               SL
            
            
               Uradni list Evropske unije
            
            
               C 471/59
            
         
      Tožba, vložena 29. septembra 2021 – Ereğli Demir ve Çelik Fabrikaları in drugi/Komisija
      (Zadeva T-629/21)
      (2021/C 471/84)
      Jezik postopka: angleščina
      
         Stranke
      
      
         Tožeče stranke: Ereğli Demir ve Çelik Fabrikaları TAŞ (Carigrad, Turčija), İskenderun Demir ve Çelik AŞ (Payas, Turčija), Erdemir Çelik Servis Merkezi Sanayi ve Ticaret AŞ (Gebze, Turčija) (zastopnika: J. Cornelis in F. Graafsma, odvetnika)
      
         Tožena stranka: Evropska komisija
      
         Predlog
      
      Tožeče stranke Splošnemu sodišču predlagajo, naj:
      
                  —
               
               
                  Izvedbeno uredbo Komisije (EU) 2021/1100 z dne 5. julija 2021 o uvedbi dokončne protidampinške dajatve in dokončnem pobiranju začasne dajatve na uvoz nekaterih vroče valjanih ploščatih izdelkov iz železa, nelegiranega jekla ali drugega legiranega jekla s poreklom iz Turčije (UL 2021 L 238, str. 32) razglasi za nično in
               
            
                  —
               
               
                  Evropski komisiji naloži, naj plača stroške tožečih strank.
               
            
         Tožbeni razlogi in bistvene trditve
      
      Tožeče stranke v utemeljitev tožbe navajajo štiri razloge.
      
                  1.
               
               
                  Prvi tožbeni razlog: kršitev člena 2(10)(j) Uredbe (EU) 2016/1036 Evropskega parlamenta in Sveta (1) zaradi nepotrebne pretvorbe valute. Tožeče stranke trdijo tudi, da sta bila v bistvenem delu kršena člena 2(10) in 2(5) Uredbe (EU) 2016/1036, ker stroški niso bili ugotovljeni na podlagi računovodskih izkazov tožečih strank.
               
            
                  2.
               
               
                  Drugi tožbeni razlog: kršitev člena 2(10)(j) Uredbe (EU) 2016/1036 in člena 2.4 protidampinškega sporazuma STO ter kršitev načela dobrega upravljanja zaradi zavrnitve prilagoditve za pokritje dobičkov in izgub.
               
            
                  3.
               
               
                  Tretji tožbeni razlog: kršitev členov 2(5), 2(6) in bistvenega dela člena 2(10) Uredbe (EU) 2016/1036 z dvojnim štetjem nekaterih prodajnih, splošnih in upravnih stroškov, ki so družbi Isdemir domestic sales nastali prek družbe Erdemir.
               
            
                  4.
               
               
                  Četrti tožbeni razlog: kršitev člena 2(6) Uredbe (EU) 2016/1036 in člena 2.2.2 protidampinškega sporazuma STO, ker so bile pri prodajnih, splošnih in upravnih stroških izključene pozitivne in negativne tečajne razlike.
               
            
         (1)  Uredba (EU) 2016/1036 Evropskega parlamenta in Sveta z dne 8. junija 2016 o zaščiti proti dampinškemu uvozu iz držav, ki niso članice Evropske unije (UL 2016 L 176, str. 21).